《雨后壶山看桃花已过半矣》
清代·李宗瀚

尘中那有插脚处，闭门听雨春将暮。今朝好鸟唤新晴，携酒寻花过江去。

人为花忙花待人，咫尺不隔仙壶路。繁英纵减饶妩媚，灼灼余霞纷绮布。

蝶阑莺咽客始来，风软云轻天若护。我今闲放无町畦，万事抛除付芒屦。

作者简介：（1769—1831）清江西临川人，字公博，一字北漠，又字春湖。乾隆五十八年进士，授编修。道光时官至工部左侍郎、浙江学政。工诗，喜聚书，癖嗜金石文字。